|  |
| --- |
| **ZMLUVA O NÁJME TLAČIARENSKÝCH ZARIADENÍ**  **A POSKYTOVANÍ SÚVISIACICH SLUŽIEB**  uzatvorená podľa §269 ods. 2 zákona č. 513/1991 Zb. Obchodného zákonníka § 65 zákona č. 185/2015 Z. z Autorský zákon  medzi nasledovnými Zmluvnými stranami: |

**Objednávateľom:**

Obchodné meno: **Východoslovenská vodárenská spoločnosť, a.s.**

Sídlo: Komenského 50, Košice 042 48, Slovenská republika

IČO: 36 570 460

DIČ: 2020063518

IČ DPH: SK2020063518

Zastúpenie: Ing. Stanislav Prcúch - predseda predstavenstva

Ing. Jana Bernátová – člen predstavenstva

Registrácia: Obchodný register Mestského súdu Košice, Oddiel: Sa, Vložka číslo: 1243/V

Bankové spojenie: ČSOB, a. s.

IBAN: SK70 7500 0000 0000 2550 0183

E-mail: obstaravanie@vodarne.eu

(ďalej len „**objednávateľ**“)

a

**Poskytovateľom:**

Obchodné meno: [●]

Sídlo [●]

IČO: [●]

DIČ: [●]

IČ DPH: [●]

Zastúpenie: [●]

Registrácia: [●]

Bankové spojenie: [●]

IBAN: [●]

E-mail: [●]

(ďalej len „**poskytovateľ**“)

(objednávateľ a poskytovateľ ďalej spoločne ako „**zmluvné strany**“ alebo jednotlivo ako „**zmluvná strana**“)

**Čl. I**

**Úvodné ustanovenia**

* 1. Zmluvné strany uzatvárajú túto zmluvu ako výsledok verejného obstarávania, ktoré obstaral obstarávateľ - objednávateľ, postupom verejnej súťaže, a to na základe príslušných ustanovení zákona č. 343/2015 Z. z. o verejnom obstarávaní v znení neskorších predpisov (ďalej ako „**ZVO**“) s názvom predmetu zákazky Nájom tlačiarenských zariadení a kancelárskej techniky, časť 1: Prenájom a správa zabezpečenej tlače , zverejnenej v Úradnom vestníku EÚ č. [bude doplnené] pod značkou [bude doplnené] dňa [bude doplnené] a pod značkou [bude doplnené] vo Vestníku verejného obstarávania č. [bude doplnené] dňa [bude doplnené] (ďalej len „**verejné obstarávanie**“) .
  2. Ponuka poskytovateľa predložená vo verejnom obstarávaní uvedenom v bode 1.1. tejto zmluvy bola na základe stanovených kritérií vyhodnotená ako úspešná a objednávateľ túto ponuku poskytovateľa prijal (ďalej len „**ponuka**“).
  3. Ak táto zmluva výslovne neurčuje inak, poskytovateľ je povinný plniť akékoľvek svoje záväzky vyplývajúce z tejto zmluvy aj v rozsahu a za podmienok uvedených v ponuke, ktorú na základe stanovených kritérií predložil objednávateľovi.

**Čl. II**

**Predmet zmluvy**

* 1. Predmetom tejto zmluvy je záväzok poskytovateľa poskytnúť objednávateľovi Daas služby (Device as a service), konkrétne:

1. dať objednávateľovi do nájmu, resp. operatívno - finančného nájmu tlačiarenské stroje a zariadenia so skenermi (ďalej len „**multifunkčné zariadenia**“), ktoré sú bližšie špecifikované v **Prílohe č. 2 tejto zmluvy** „**Ponuka uchádzača – zoznam zariadení“**
2. poskytnúť Prostredie manažmentu a správy zabezpečenej tlače a skenovania a digitalizácie dokumentov zmysle  **Prílohe č.1 zmluvy „B. *Opis predmetu zákazky“***
3. poskytnúť Servisné a iné požiadavky na službu Riadenej a zabezpečenej tlače a skenovania v zmysle  **Prílohe č.1 zmluvy - B. *Opis predmetu zákazky“*** a
4. dodať spotrebný materiál,

ktoré sú bližšie špecifikované v **Prílohe č.1 zmluvy „*Opis predmetu zákazky“*** (vyššie popísané služby spolu len „**predmet zmluvy**“).

* 1. Vo vzťahu k písm. (iv) bodu 2.1 tohto článku tejto zmluvy sa zmluvné strany dohodli, že poskytovanie súvisiacich služieb bude mať vo vzťahu k tejto zmluve v rozsahu dodávaného spotrebného materiálu rámcový charakter, a teda poskytovanie spotrebného materiálu bude poskytované podľa potreby spôsobom určeným v **Prílohe č.1 zmluvy „*Opis predmetu zákazky***.
  2. Objednávateľ sa zaväzuje poskytovateľovi za nájom multifunkčných zariadení vrátane poskytovania súvisiacich služieb podľa bodov (ii) až (iv) bodu 2.1 tohto článku podľa tejto zmluvy zaplatiť cenu v dohodnutej výške podľa čl. III tejto zmluvy.
  3. Poskytovateľ vyhlasuje, že multifunkčné zariadenia, ktoré bude poskytovať objednávateľovi na základe tejto zmluvy, sú v jeho výhradnom vlastníctve, alebo je na základe iného práva oprávnený poskytnúť Objednávateľovi multifunkčné zariadenia tak aby bol dosiahnutý účel tejto zmluvy počas celej doby trvania zmluvného vzťahu.
  4. Zmluvné strany sa zároveň dohodli, že po skončení doby nájmu podľa čl. IV bod 4.1 tejto zmluvy, je objednávateľ oprávnený odkúpiť multifunkčné zariadenia, a to za jednotkovú cenu vo výške 1,- EURO za každé multifunkčné zariadenie jednotlivo. Zmluvné strany sa dohodli, že objednávateľ je oprávnený uplatniť právo odkupu multifunkčných zariadení najneskôr do 30 kalendárnych dní odo dňa skončenia doby nájmu podľa čl. IV bod 4.1 tejto zmluvy, inak jeho právo zaniká.

**Čl. III**

**Cena a platobné podmienky**

* 1. Objednávateľ sa zaväzuje zaplatiť Poskytovateľovi za riadne a včas poskytované plnenia odplatu vo výške v čl. 3.2.
  2. Cena:

a) mesačného nájmu multifunkčných zariadení je dohodnutá, v súlade s § 3 zákona č. 18/1996 Z. z. o cenách v znení neskorších predpisov (ďalej len „**zákon o cenách**“) a vyhlášky MF SR č. 87/1996 Z. z., ktorou sa vykonáva zákon o cenách a v súlade s ponukou poskytovateľa, predloženej vo verejnom obstarávaní, a to vo výške stanovenej v prílohe č 2 tejto zmluvy , a to vždy podľa počtu prenajímaných zariadení na základe jednotkových cien navrhnutých uchádzačom v rámci verejného obstarávania, ktorého výsledkom je uzatvorenie tejto zmluvy.

* + 1. b) mesačného poplatku za poskytovanie služieb - Prostredie manažmentu a správy zabezpečenej tlače a skenovania a digitalizácie dokumentov v zmysle  **Prílohy č.1 zmluvy „*Opis predmetu zákazky“*** je dohodnutá, v súlade s § 3 zákona č. 18/1996 Z. z. o cenách v znení neskorších predpisov (ďalej len „**zákon o cenách**“) a vyhlášky MF SR č. 87/1996 Z. z., ktorou sa vykonáva zákon o cenách a v súlade s ponukou poskytovateľa, predloženej vo verejnom obstarávaní a to vo výške:

Cena bez DPH v EUR: [●] (slovom: [●] eur)

DPH v EUR [●] (slovom: [●] eur)

Cena s DPH v EUR [●] (slovom: [●] eur)

mesačne, t.j. celkom:

Cena bez DPH v EUR: [●] (slovom: [●] eur)

DPH v EUR [●] (slovom: [●] eur)

Cena s DPH v EUR [●] (slovom: [●] eur)

za celé obdobie trvania zmluvy,

c) mesačného poplatku za poskytovanie služieb Servisné a iné požiadavky na službu Riadenej a zabezpečenej tlače a skenovania zmysle  **Prílohe č.1 zmluvy „*Opis predmetu zákazky“***

Cena bez DPH v EUR: [●] (slovom: [●] eur)

DPH v EUR [●] (slovom: [●] eur)

Cena s DPH v EUR [●] (slovom: [●] eur)

mesačne, t.j. celkom:

Cena bez DPH v EUR: [●] (slovom: [●] eur)

DPH v EUR [●] (slovom: [●] eur)

Cena s DPH v EUR [●] (slovom: [●] eur)

za celé obdobie trvania zmluvy,

d) dodať spotrebný materiál v zmysle  **Prílohe č.1 zmluvy „*Opis predmetu zákazky“*** za maximálnu cenu celkom:

Cena bez DPH v EUR: [●] (slovom: [●] eur)

DPH v EUR [●] (slovom: [●] eur)

Cena s DPH v EUR [●] (slovom: [●] eur)

a to za jednotkové ceny uvedené ponuke uchádzača do verejného obstarávaniaa bude hradená podľa skutočnej spotreby spotrebného materiálu na základe jednotkových cien navrhnutých uchádzačom v rámci verejného obstarávania, ktorého výsledkom je uzatvorenie tejto zmluvy.

t.j. spoločne za všetky položky

Cena bez DPH v EUR: [●] (slovom: [●] eur)

DPH v EUR [●] (slovom: [●] eur)

Cena s DPH v EUR [●] (slovom: [●] eur)

(ďalej spolu písm. a) a a) len „**cena**“); a

Zmluvné strany sa dohodli, že cenu podľa predošlej vety nie je možné počas platnosti tejto zmluvy prekročiť; a

* 1. Objednávateľ si vyhradzuje právo na zmenu rozsahu poskytovaných služieb nájmu multifunkčných zariadení v definovanom rozsahu +/- 3 % pre každý typ zariadenia v zmysle Prílohy č.1 „Opis predmetu zákazky“, v takomto prípade bude mesačný nájom podľa bodu 3.2 písm. a) primerane krátený alebo navýšený podľa počtu využívaných zariadení v danej kategórii.
  2. V celkovej cene sú zahrnuté všetky náklady potrebné pre splnenie predmetu tejto zmluvy, vrátane dopravy na miesto určenia, pričom sa vychádza z ponuky poskytovateľa. Zmluvná cena pokrýva všetky zmluvné záväzky a všetky povinnosti nevyhnutné pre riadny nájom multifunkčných zariadení a pre poskytnutie všetkých služieb a plnení v rozsahu tejto zmluvy, vrátane všetkých daní, akýchkoľvek licenčných a akýchkoľvek iných poplatkov, ktoré bude nevyhnutné vynaložiť v súvislosti s plnením predmetu tejto zmluvy.
  3. V celkovej cene a jej jednotlivých položkách je obsiahnutá cena všetkých súvisiacich služieb zabezpečenia podľa Prílohy č.1 zmluvy, okrem iného inštalácia zariadení, licencie na obslužný softvér, zaškolenie zamestnancov objednávateľa, všetok spotrebný materiál (s výnimkou kancelárskeho papiera) potrebný na vyhotovenie kópií alebo výtlačkov, všetky opravy a údržba multifunkčných zariadení, náklady na dopravu a služby súvisiace s uvedenými službami za podmienok určených v Prílohe č. 1 „Opis predmetu zákazky“.
  4. Podkladom pre zaplatenie ceny bude faktúra (daňový doklad) vystavená poskytovateľom.
  5. Poskytovateľ do 15 (pätnástich) dní nasledujúceho kalendárneho mesiaca po mesiaci v ktorom boli služby podľa bodu 2.1 poskytované vystaví objednávateľovi faktúru za poskytnuté služby v príslušnom mesiaci zmluvy tak, aby bolo z faktúry zreteľné, z akých položiek sa výsledná mesačná fakturovaná suma skladá vrátane aktuálneho počtu prenajímaných zariadení pre každú kategóriu súčasťou faktúry bude preberací protokol o poskytnutých službách vrátane rozpisu(reportu) poskytnutých služieb v príslušnom mesiaci podpísaný oprávnenou osobou. Prvá a posledná faktúra budú primerane krátené podľa počtu kalendárnych dní v danom mesiaci, kedy boli služby podľa bodu 2.1 podľa tejto zmluvy dostupné. Prvú faktúru je poskytovateľ oprávnený vystaviť až po uplynutí prvého mesiaca v ktorom bola ukončená tranzícia a začaté poskytované služby v zmysle bodu 2.1. Povinnosť uhrádzať plnú cenu služieb vzniká Objednávateľovi až okamihom ukončenia etapy tranzície, do toho času je oprávnený využívať dodané zariadenia v skúšobnej prevádzke s výnimkou spotrebného materiálu.
  6. Faktúra je splatná do 60 dní odo dňa jej doručenia objednávateľovi.
  7. Faktúra musí obsahovať náležitosti podľa príslušných ustanovení zákona 222/2004 Z. z. o dani z pridanej hodnoty v znení neskorších predpisov. V prípade, ak faktúra nebude obsahovať zákonom predpísané náležitosti, je objednávateľ oprávnený vrátiť takúto faktúru poskytovateľovi na jej doplnenie alebo opravu. Po doručení doplnenej alebo opravenej faktúry plynie objednávateľovi nová lehota splatnosti. Peňažný záväzok objednávateľa vyplývajúci z tejto zmluvy a považuje za splnený dňom odpísania dlžnej sumy z jeho účtu v prospech účtu poskytovateľa.
  8. Poskytovateľ nie je oprávnený požadovať preddavkové platby ani zálohy.

**Čl. IV**

**Doba platnosti zmluvy a miesto plnenia predmetu zmluvy**

* 1. Táto zmluva sa uzatvára na dobu určitú, a to odo dňa jej účinnosti na obdobie 5 rokov odo dňa ukončenia etapy Tranzície v zmysle prílohy č. 1 „Opis predmetu zákazky“. (ďalej ako „**doba nájmu**“).
  2. Zmluvné strany sa dohodli, že poskytovateľ sa zaväzuje dodať predmet zmluvy do pracovísk objednávateľa, ktoré sú uvedené v ***Prílohe č. 3 k tejto zmluve*** a to konkrétne na základe pokynov objednávateľa.
  3. Objednávateľ a poskytovateľ sa dohodli, že v prípade nevyhnutnej potreby objednávateľa je poskytovateľ povinný multifunkčné zariadenia premiestniť do nových priestorov/pracovísk objednávateľa a to v objednávateľom stanovenej primeranej lehote.
  4. Zmluvné strany sa dohodli, že prvotnú distribúciu multifunkčných zariadení do príslušných pracovísk objednávateľa vykoná poskytovateľ samostatne. Objednávateľ poskytovateľovi poskytne súčinnosť a koordináciu s kontaktnými osobami na jednotlivých lokalitách na to na základe plánu tranzície vypracovaného v zmysle Prílohy č. 1. „Opis predmetu zákazky“.
  5. Poskytovateľ sa zaväzuje objednávateľovi poskytnúť riadne a včas služby uvedené v čl. II bode 2.1 tejto zmluvy, ktoré sú taktiež predmetom plnenia poskytovateľa podľa tejto zmluvy a sú špecifikované v ***Prílohe č.1 tejto zmluvy „Opis predmetu zákazky“.***
  6. Implementácia softvérových nástrojov v zmysle Opisu predmetu zákazky nevyhnutných na poskytovanie služieb tejto zmluvy prebehne na infraštruktúre Objednávateľa, ktorý na tieto účely poskytne všetku nevyhnutnú súčinnosť./Softvérové nástroje nevyhnutné na poskytovanie služieb tejto zmluvy budú sprístupnené prostredníctvom (doplní uchádzač, súčasne platí, že variantu plnenia určí uchádza v súlade so svojou ponukou predloženou do verejného obstarávania)

**Čl. V**

**Dohoda o úrovni poskytovaných služieb**

* 1. Zmluvné strany sa dohodli, že poskytovateľ sa zaväzuje po dobu účinnosti zmluvy poskytovať službe v lehotách a kvalite, ktoré si zmluvné strany dohodli v ***Prílohe č. 1 zmluvy „Opis predmetu zákazky“.***

**Čl. VI**

**Práva a povinnosti zmluvných strán**

* 1. Poskytovateľ je povinný dodať predmet zmluvy a zabezpečiť funkčnosť a prevádzkyschopnosť multifunkčných zariadení a poskytovanie všetkých súvisiacich služieb v mieste plnenia najneskôr do 12 (dvanásť) týždňov odo dňa nadobudnutia účinnosti tejto zmluvy v súlade s plánom tranzície vypracovaným v súlade s Prílohou č. 1 Opis predmetu zákazky. Objednávateľ si vyhradzuje právo zmeniť miesto dodania zariadení pre prípad zmeny umiestnenia prevádzky alebo pracoviska na ktoré má byť príslušné zariadenie dodané. Ukončenie tranzície budú písomne (preberacím protokolom potvrdení) kontaktnou osobou objednávateľa podľa tejto zmluvy.
  2. Pred začatím poskytovania Služieb podľa tejto Zmluvy uzavrieť s Objednávateľom zmluvu o zabezpečení plnenia bezpečnostných opatrení a notifikačných povinností podľa § 19 ods. 2 zákona č. 69/2018 Z. z. o kybernetickej bezpečnosti a o zmene a doplnení niektorých zákonov v znení neskorších predpisov („Zákona o KB“) obsahujúcou náležitosti minimálne v rozsahu vyhlášky Národného bezpečnostného úradu č. 362/2018 Z. z., ktorou sa ustanovuje obsah bezpečnostných opatrení, obsah a štruktúra bezpečnostnej dokumentácie a rozsah všeobecných bezpečnostných opatrení („Vyhláška o OBO“) v platnom znení (ďalej aj len ako „Zmluva o BOaNP“), ktorú predloží Objednávateľ a vypracovať pred jej uzavretím analýzu rizík v zmysle ust. § 19 ods. 2 Zákona o KB a analýzu funkčného dopadu v zmysle ust. § 6 ods. 11 Vyhlášky o OBO, ktoré odovzdá Objednávateľovi; ak bude Poskytovateľ v omeškaní s plnením tejto povinnosti, Objednávateľ je oprávnený požadovať od Poskytovateľa zmluvnú pokutu vo výške 5.000,- EUR (slovom: päťtisíc eur) za každý začatý deň omeškania s plnením tejto povinnosti.
  3. Objednávateľ multifunkčné zariadenia písomne prevezme do užívania. Zmluvné strany sa dohodli, že preberací a odovzdávací protokol bude vyhotovený a podpísaný zodpovednými pracovníkmi na jednotlivých pracoviskách objednávateľa po uvedení multifunkčného zariadenia do prevádzky.
  4. Po prevzatí multifunkčných zariadení do užívania objednávateľ poskytovateľovi garantuje ich riadne užívanie po celú dobu platnosti tejto zmluvy v súlade s ich určením a výrobcom stanovenými technickými podmienkami užívania podľa zaškolenia zamestnancov objednávateľa poskytovateľom. Počas tranzície má objednávateľ právo užívať zariadenia v skúšobnej prevádzke bezodplatne, uvedené však neplatí pre spotrebný materiál. Všetky zariadenia musia byť plne funkčné ku dňu ukončenia tranzície.
  5. Objednávateľ bude používať pre prevádzku multifunkčného zariadenia výhradne spotrebný materiál (s výnimkou kancelárskeho papiera) dodávaný poskytovateľom na základe automatického monitoringu a v prípade osobitnej potreby aj na základe telefonického a súčasne mailového vyžiadania objednávateľom.
  6. Kancelársky papier, ktorý bude v multifunkčných zariadeniach používaný si zabezpečuje objednávateľ sám a na vlastné náklady.
  7. Opravy a údržbu, resp. iné servisné zásahy na multifunkčných zariadeniach, ktoré sú zahrnuté v cene podľa tejto zmluvy vykonáva výhradne poskytovateľ, a to na základe automatického monitoringu a v prípade osobitnej potreby aj na základe pokynu, ktorý (pokyn objednávateľa) bude poskytovateľovi doručovaný prostredníctvom emailu na emailovú adresu, ktorú zhotoviteľ určil v tejto zmluve alebo aj telefonicky .
  8. Poskytovateľ je povinný plniť všetky záväzky vyplývajúce z tejto zmluvy riadne a včas, podľa svojich najlepších schopností a možností, pričom je povinný rešpektovať všetky pokyny a záujmy objednávateľa.
  9. Poskytovateľ je ďalej povinný zachovávať mlčanlivosť o všetkých skutočnostiach, o ktorých sa dozvie v súvislosti s plnením povinností na základe tejto zmluvy. Záväzky mlčanlivosti poskytovateľa vyplývajúce z tejto zmluvy trvajú aj po zániku tejto zmluvy.
  10. Objednávateľ sa zaväzuje, že poskytovateľovi bude za účelom riadneho plnenia záväzkov vyplývajúcich z tejto zmluvy poskytovať nevyhnutnú súčinnosť, bez ktorej by poskytovateľ nemohol riadne zabezpečiť plnenie záväzkov v rozsahu tejto zmluvy.
  11. Ak by poskytovateľ zistil akékoľvek prekážky, ktoré by mu bránili v riadnom plnení záväzkov vyplývajúcich z tejto zmluvy, je o tom povinný bezodkladne informovať objednávateľa a zároveň mu navrhnúť vhodné možnosti riešenia takýchto prekážok.
  12. Poskytovateľ bude plniť všetky záväzky vyplývajúce z tejto zmluvy na vlastné náklady a vlastné nebezpečenstvo.
  13. Poskytovateľ sa zaväzuje strpieť akékoľvek ďalšie úkony, ktorých vykonanie bude potrebné na splnenie zákonných povinností objednávateľa súvisiacich so záväzkovým vzťahom založeným touto zmluvou, okrem iného je povinný strpieť výkon kontroly súvisiaceho s plnením podľa tejto zmluvy, a to oprávnenými osobami na výkon tejto kontroly a poskytnúť oprávneným osobám všetku potrebnú súčinnosť, pričom oprávnenými osobami na výkon kontroly sa podľa tejto zmluvy rozumejú najmä:
* zástupcovia orgánu kontroly a auditu objednávateľa,
* zástupcovia Úradu pre verejné obstarávanie SR
* zástupcovia Najvyššie kontrolného úradu SR,
* a pod.
  1. Poskytovateľ nie je oprávnený postúpiť akékoľvek práva, a/alebo povinnosti z tejto zmluvy na tretiu osobu alebo bez predchádzajúceho písomného súhlasu objednávateľa.

V prípade, ak má byť podľa platných právnych predpisov poskytovateľ a/alebo akýkoľvek z jeho subdodávateľov podľa tejto zmluvy partnerom verejného sektora, Poskytovateľ sa zaväzuje a zodpovedá za to, že bude on sám a tiež príslušní subdodávatelia počas celej doby platnosti a účinnosti tejto zmluvy zapísaný v registri partnerov verejného sektora. Porušenie povinnosti poskytovateľa podľa tohto odseku sa považuje za podstatné porušenie tejto zmluvy. Za dodržiavanie tohto odseku zmluvy subdodávateľmi zodpovedá v plnom rozsahu Poskytovateľ. V prípade porušenia povinností podľa tohto odseku zo strany poskytovateľa a/ alebo akéhokoľvek jeho subdodávateľa má objednávateľ právo od tejto zmluvy odstúpiť.

**Čl. VII**

**Zodpovednosť za škodu a sankcie**

* 1. Poskytovateľ sa zaväzuje nahradiť škodu, materiálnu alebo nemateriálnu ujmu, ktorú spôsobí objednávateľovi porušením alebo opomenutím plnenia svojich povinností vyplývajúcich z tejto zmluvy alebo z právnych predpisov, a to v súlade s príslušnými právnymi predpismi.
  2. Poskytovateľ zodpovedá za škodu spôsobenú na veciach, ktoré sú vo vlastníctve objednávateľa v príslušných prevádzkach objednávateľa, pri plnení povinnosti poskytovateľa vyplývajúcich mu z tejto zmluvy, a to v neobmedzenom rozsahu.
  3. V prípade vzniku škody v dôsledku nestrpenia kontroly, neposkytnutia súčinnosti a neposkytnutia plnenia riadne a včas zo strany poskytovateľa, je povinný poskytovateľ túto škodu nahradiť v plnej miere.
  4. Poskytovateľ si môže uplatniť v prípade omeškania s plnením peňažných záväzkov objednávateľa úrok z omeškania vo výške 0,02 % z dlžnej sumy za každý deň omeškania objednávateľa.
  5. V prípade, ak poskytovateľ nesplní riadne a včas svoje zmluvné povinnosti dohodnuté touto zmluvou, poskytovateľ sa zaväzuje objednávateľovi uhradiť zmluvnú pokutu vo výške 0,05 % z ceny príslušnej služby za jeden kalendárny mesiac podľa tejto zmluvy, a to za každý jeden začatý deň omeškania s riadnym splnením tejto povinnosti.
  6. V prípade porušenia definovaných parametrov (garantovaná doba opravy) podľa tejto zmluvy vzniká objednávateľovi nárok na uhradenie zmluvnej pokuty od poskytovateľa vo výške 0,05 % hodnoty mesačného paušálu pre konkrétne zariadenie za každú aj začatú hodinu omeškania s splnením SLA parametrov, a to vo vzťahu ku každému zariadeniu samostatne a pre každú službu požadovanú v rámci služieb „Servisné a iné požiadavky na službu Riadenej a zabezpečenej tlače a skenovania“.
  7. V prípade omeškania s realizáciou tranzície v zmysle bodu 6.1 tejto zmluvy vzniká objednávateľovi nárok na uhradenie zmluvnej pokuty od poskytovateľa vo výške 0,5 % hodnoty mesačného paušálu pre každé konkrétne nedodané zariadenie, a to za každý aj začatý deň omeškania.
  8. V prípade porušenia mlčanlivosti poskytovateľa podľa tejto zmluvy vzniká objednávateľovi nárok na uhradenie zmluvnej pokuty od poskytovateľa vo výške 10.000,- EUR (desať tisíc eur) za každé jednotlivé porušenie mlčanlivosti.
  9. Každá zmluvná pokuta podľa tejto zmluvy sa stáva splatnou v lehote uvedenej v písomnej výzve na uhradenie zmluvnej pokuty, doručenej oprávnenou zmluvnou stranou povinnej zmluvnej strane na adresu uvedenú v záhlaví tejto zmluvy.
  10. Poskytovateľ v celom rozsahu zodpovedá za škodu, ktorú spôsobil objednávateľovi, ktorá vznikla v dôsledku porušenia povinností poskytovateľa vyplývajúcej pre neho z tejto zmluvy a/ alebo právnych predpisov, a to čo i len z nedbanlivosti
  11. V prípade porušenia povinnosti zo strany poskytovateľa a/alebo jeho subdodávateľa podľa ods. 6.13 zmluvy a z toho vyplývajúcej sankcie uloženej zo strany orgánu štátnej správy a/alebo akéhokoľvek iného subjektu objednávateľovi, vyplývajúcej z porušenia povinnosti poskytovateľa a/ alebo jeho subdodávateľa, vznikne objednávateľovi nárok na zmluvnú pokutu voči poskytovateľovi vo výške 100 % výšky takej sankcie, ktorú je objednávateľ povinný zaplatiť. O skutočnosti, že sa začalo konanie, ktoré môže mať za následok udelenie sankcie objednávateľovi, objednávateľ bude informovať poskytovateľa, aby mal možnosť sa ku konaniu vyjadriť.
  12. Zaplatením zmluvnej pokuty nie je dotknutý nárok objednávateľa na náhradu škody.

**Čl. VIII**

**Ukončenie zmluvného vzťahu**

* 1. Táto zmluva zaniká:
* uplynutím doby jej účinnosti;
* písomnou dohodou zmluvných strán o ukončení tejto zmluvy;
* písomným odstúpením od zmluvy z dôvodov v nej výslovne uvedených.
  1. Objednávateľ môže od tejto zmluvy odstúpiť z nasledovných dôvodov:
* zo zákonných dôvodov, najmä z dôvodov uvedených v § 344 a nasl. Obchodného zákonníka;
* ak bol podľa zákona č. 7/2005 Z. z. o konkurze a reštrukturalizácii v znení neskorších predpisov podaný návrh na vyhlásenie konkurzu, alebo tento návrh bol zamietnutý pre nedostatok majetku alebo na majetok poskytovateľa alebo bol podaný návrh na povolenie jej reštrukturalizácie, alebo
* poskytovateľ vstúpil do likvidácie;
* ak dôjde s omeškaním akéhokoľvek plnenia služieb podľa bodu 2.1 tejto zmluvy poskytovateľa podľa tejto zmluvy a poskytovateľ nepristúpi k riadnemu plneniu , a to ani po písomnej výzve objednávateľa;
* v prípade porušenia zmluvných povinností zo strany poskytovateľa;
* v prípade neoprávneného nakladania s dôvernými informáciami zo strany poskytovateľa podľa tejto zmluvy;
* ak poskytovateľ bezdôvodne odmietne potvrdiť objednávku spotrebného materiálu;
* poskytovateľ stratí oprávnenie alebo spôsobilosť na samostatné prevádzkovanie podnikateľskej činnosti, ktorá súvisí s predmetom tejto zmluvy;
* ak je voči poskytovateľovi vedený výkon rozhodnutia (napr. podľa zákona č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov, zákona Slovenskej národnej rady č. 511/1992 Zb. o správe daní a poplatkov a o zmenách v sústave územných finančných orgánov v znení neskorších predpisov).
  1. Poskytovateľ je oprávnený odstúpiť od tejto zmluvy v prípade, ak bude objednávateľ dlhšie ako 90 dní v omeškaní so splnením povinnosti zaplatiť odmenu podľa článku III tejto zmluvy a k náprave nedošlo ani po predchádzajúcej písomnej výzve.
  2. Objednávateľ je oprávnený vypovedať túto zmluvu kedykoľvek aj bez uvedenia dôvodu, najskôr však po uplynutí prvého roka poskytovania služieb podľa tejto zmluvy. Výpovedná doba je 6 mesiacov.
  3. Nároky a práva zmluvných strán, ktoré vznikli počas trvania tejto zmluvy, nie sú dotknuté uplynutím času, na ktorý je táto zmluva uzavretá.
  4. Odstúpenie od tejto zmluvy je účinné dňom jeho doručenia druhej zmluvnej strane. Odstúpiť od tejto zmluvy možno výlučne písomne.
  5. Ukončením tejto zmluvy nie je dotknutá platnosť a účinnosť tých ustanovení tejto zmluvy, z ktorých vyplýva, že trvajú aj po ukončení tejto zmluvy (napr. ust. ods. 2.5 zmluvy, nárok na uhradenie zmluvných pokút a škody, záväzok mlčanlivosti a pod.).
  6. Zmluvné strany sa dohodli, že v prípade, ak nedôjde k odkúpeniu multifunkčných zariadení objednávateľom podľa bodu 2.5 tejto zmluvy, je objednávateľ povinný vrátiť/odovzdať multifunkčné zariadenia objednávateľovi, a to najneskôr do 20 (slovom dvadsiatich) dní odo dňa ukončenia doby nájmu.

**Čl. IX**

**Práva duševného vlastníctva a licenčné podmienky**

* 1. V prípade, že akákoľvek časť predmetu plnenia podľa tejto zmluvy vytvorená na účely plnenia tejto zmluvy bude mať povahu autorského diela v zmysle Autorského zákona, tak poskytovateľ udeľuje objednávateľovi v súlade s ustanovením § 65 a nasl. Autorského zákona licenciu, resp. sublicenciu, na použitie takto chráneného autorského diela, a to nevýhradnú, bezodplatnú, neobmedzenú (bez časového a teritoriálneho obmedzenia) na všetky známe spôsoby použitia autorského diela v rozsahu nevyhnutnom na riadne fungovanie a užívanie diela, prípadne inej časti plnenia, objednávateľom v súlade s účelom tejto zmluvy.
  2. Poskytovateľ poskytuje objednávateľovi softvér, ktorého bližšia špecifikácia je uvedená ***v Prílohe č.2 tejto zmluvy „Ponuka uchádzača- zoznam zariadení“.*** Cena za užívanie softvéru je zahrnutá v cene podľa článku III tejto zmluvy. Užívanie multifunkčných zariadení objednávateľom zahŕňa právo používať softvér nachádzajúci sa na prenajatých multifunkčných zariadeniach a poskytovateľ týmto udeľuje/zabezpečí objednávateľovi súhlas na užívanie takéhoto softvéru ‚nevyhnutnom na riadne fungovanie a užívanie softvéru, pričom na užívanie softvéru zo strany objednávateľa sa vzťahujú licenčné podmienky v tlačenej alebo elektronickej dokumentácii, ktorá bude objednávateľovi dodaná alebo inak poskytnutá pri inštalácii multifunkčných zariadení/implementácii Prostredia manažmentu a správy zabezpečenej tlače a skenovania, a to vrátane podmienok, špecifikácií a súborov obsiahnutých v samotnom softvéri. Poskytovateľ vyhlasuje, že je oprávnený na poskytnutie práv objednávateľovi podľa tejto zmluvy.
  3. Objednávateľ nepreberá žiadnu zodpovednosť za prípadne porušenie akýchkoľvek majetkových a/alebo autorských a priemyselných práv tretích osôb poskytovateľom v súvislosti s plnením tejto zmluvy alebo v dôsledku porušenia povinnosti poskytovateľa zabezpečiť v rámci ceny služieb všetky nevyhnutné práva na užívanie softvéru objednávateľom s cieľom dosiahnutia účelu uzatvárania tejto zmluvy.
  4. Poskytovateľ sa zaväzuje objednávateľa odškodniť pred každým nárokom tretej osoby z porušenia akéhokoľvek patentového práva, registrovaného návrhu, autorského práva, ochrannej známky, obchodného záväzku, obchodného tajomstva, alebo iných duševných a priemyselných práv súvisiacich s poskytnutím multifunkčných zariadení do nájmu a s poskytovaním všetkých súvisiacich služieb. Poskytovateľ v plnej miere zodpovedá za škodu, ktorá objednávateľovi vznikne v súvislosti s porušením akýchkoľvek povinností poskytovateľa podľa tohto bodu zmluvy.

**Čl. X**

**Kontaktné osoby a doručovanie**

* 1. Kontaktná osoba je:

**Za objednávateľa:**

Meno a priezvisko: Ing. Alexander Halász

E - mail: Alexander.Halasz@vodarne.eu

Tel. č.: 055/79 24 280

**Za poskytovateľa:**

Meno a priezvisko: [doplní uchádzač]

E - mail: [doplní uchádzač]

Tel. č.: [doplní uchádzač]

Zmena v osobe kontaktnej osoby na strane objednávateľa alebo poskytovateľa sa uskutoční na základe písomného oznámenia zmluvným stranám (v uvedenom prípade, nie je potrebné vypracovať dodatok k tejto zmluve).

* 1. Všetka komunikácia medzi objednávateľom a poskytovateľom, pri plnení predmetu tejto zmluvy, bude vedená v slovenskom jazyku.
  2. Zmluvné strany sa dohodli, že akékoľvek oznámenia, správy, písomnosti a pod. týkajúce sa tejto zmluvy musia byť v písomnej forme, ak v zmluve nie je výslovne uvedené inak a zmluvné strany ich budú doručovať niektorým z nasledovných spôsobov: osobne, doporučeným listom s doručenkou, kuriérom na adresy zmluvných strán alebo elektronicky prostredníctvom e-mailov, a to na kontaktné údaje uvedené v tejto zmluve.
  3. Zmluvné strany sa dohodli, že akékoľvek písomnosti si zmluvné strany budú doručovať na kontaktné adresy uvedené v tejto zmluve. Každá zo zmluvných strán je povinná bezodkladne informovať druhú zmluvnú stranu o akejkoľvek zmene kontaktných údajov uvedených v tejto zmluve. Ak si niektorá zo zmluvných strán túto svoju povinnosť nesplní, považuje sa doručenie písomnosti na naposledy známu adresu, prípadne na naposledy známe číslo telekomunikačného prostriedku druhej zmluvnej strany za riadne vykonané.
  4. Zmluvné strany si uvedomujú, že komunikácia prostredníctvom elektronickej pošty (e-mailu) v sebe nesie riziko prezradenia dôverných informácií neoprávneným osobám. Za účelom minimalizácie tohto rizika zmluvné strany súhlasia so šifrovaním dát prenášaných elektronickou poštou, pokiaľ o to ktorákoľvek zo zmluvných strán požiada.
  5. Pre účely tejto zmluvy bude písomný prejav považovaný za doručený dňom:
* potvrdenia doručenia adresátom, alebo dňom odmietnutia prevzatia zásielky adresátom, ak sa doručuje osobne, alebo
* potvrdenia doručenia adresátom, alebo dňom odmietnutia prevzatia zásielky adresátom, ak sa doručuje kuriérom, alebo
* potvrdenia doručenia adresátom, alebo dňom odmietnutia prevzatia zásielky adresátom, alebo dňom vrátenia zásielky „*adresát neznámy*“ alebo „*adresát nezastihnuteľný*“ alebo „*zásielka neprevzatá v odbernej lehote*“, ak sa doručuje doporučenou poštovou zásielkou s doručenkou, alebo
* na druhý pracovný deň, po dni odoslania e-mailu na emailovú adresu druhej zmluvnej strany, ak sa doručuje elektronickou poštou (e-mailom).
  1. Pre účely tejto zmluvy bude ústny (telefonický) prejav považovaný za doručený dňom vykonania telefonického rozhovoru.
  2. Zmluvné strany sa výslovne dohodli, že písomnosť sa považuje doručenú adresátovi, aj keď sa neoboznámil s jej obsahom.

**Čl. XI**

**Ochrana osobných údajov**

* 1. Zmluvné strany si uvedomujú dôležitosť bezpečnosti zbieraných osobných údajov, a preto sa zhodli na tom, že ich budú spracúvať v súlade s Nariadením Európskeho parlamentu a rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie ochrany osobných údajov) (ďalej len „GDPR“) a znamená zákon č. 18/2018 Z. z. o ochrane osobným údajov a o zmene a doplnení niektorých zákonov v znení neskorších predpisov (ďalej len „zákon o ochrane osobných údajov“), bez ohľadu na to, či ide o osobné údaje - anonymizované alebo osobné údaje pseudonymizované.
  2. Zmluvné strany sa za účelom zabezpečenia ochrany osobných údajov pri spracúvaní osobných údajov podľa tejto zmluvy a vzájomnej komunikácie zaväzujú prijať technické, organizačné a personálne opatrenia v primeranom rozsahu, pričom vezmú do úvahy najmä použiteľné technické prostriedky a náklady na ne, dôvernosť a dôležitosť spracúvaných osobných údajov, ako aj rozsah možných rizík s rôznou pravdepodobnosťou a závažnosťou pre práva a slobody fyzických osôb.
  3. Poskytovateľ nesmie v žiadnej forme spracúvať osobné údaje, ktoré sú spracúvané objednávateľom, najmä ich nesmie poskytnúť tretej osobe, uverejniť ich alebo inak ich využiť pre vlastné potreby alebo pre potreby tretej osoby, ak nie je v tejto zmluve stanovené inak.
  4. Poskytovateľ nesmie vynášať z priestorov objednávateľa akékoľvek elektronické alebo fyzické nosiče informácií, ktoré obsahujú, alebo by mohli obsahovať osobné údaje bez predchádzajúceho písomného súhlasu objednávateľa.
  5. Bez predchádzajúceho písomného súhlasu objednávateľa, poskytovateľ nesmie vyhotovovať akékoľvek kópie záznamov obsahujúcich osobné údaje spracovávané objednávateľom.
  6. Poskytovateľ sa zaväzuje dodržiavať povinnosť mlčanlivosti o osobných údajoch, s ktorými príde do kontaktu pri plnení tejto zmluvy; povinnosť mlčanlivosti trvá aj po skončení trvania tejto zmluvy. Poskytovateľ sa zaväzuje, že vykoná opatrenia na to, aby fyzické osoby, ktoré konajú na základe jeho pokynov (napr. jeho zamestnanci) dodržiavali povinnosť mlčanlivosti v rovnakom rozsahu.
  7. Poskytovateľ je povinný nahradiť akúkoľvek škodu, ktorú utrpí dotknutá osoba alebo objednávateľ v dôsledku spracúvania osobných údajov v rozpore s GDPR a/ alebo Zákonom o ochrane osobných údajov.

**Článok XII**

**Subdodávatelia**

* 1. Na poskytovanie niektorých plnení, ktoré tvoria súčasť predmetu zmluvy, má poskytovateľ, za podmienok dohodnutých v tejto zmluve právo uzatvárať subdodávateľské zmluvy.
  2. Poskytovateľ svojim podpisom na tejto zmluve potvrdzuje, že objednávateľovi predložil najneskôr v čase uzavretia zmluvy v písomnej forme zoznam všetkých známych subdodávateľov v rozsahu:
     1. podiel zákazky, ktorý má v úmysle zadať subdodávateľom, navrhovaných subdodávateľov a predmet subdodávok,
     2. identifikačné údaje o všetkých známych subdodávateľoch v rozsahu: meno a priezvisko alebo obchodné meno, resp.- názov, adresa pobytu alebo sídlo, IČO alebo dátum narodenia, ak nebolo pridelené IČO, údaje o osobe oprávnenej konať za subdodávateľa v rozsahu: meno a priezvisko, adresa pobytu, dátum narodenia.
  3. Objednávateľ týmto určuje pravidlá pre zmenu subdodávateľov počas plnenia tejto zmluvy nasledovne:
     1. Poskytovateľ je oprávnený zmeniť a/ alebo doplniť subdodávateľa počas trvania zmluvy,
     2. v prípade doplnenia a/ alebo zmeny niektorého zo subdodávateľov je poskytovateľ povinný oznámiť objednávateľovi túto zmenu najneskôr 10 pracovných dní, pred dňom, v ktorom subdodávateľ začne plniť predmet zmluvy, a predložiť písomné oznámenie o zmene a/ alebo doplnení subdodávateľa, ktoré bude obsahovať údaje o navrhovanom subdodávateľovi v rozsahu podľa ustanovení vyššie. Objednávateľ je oprávnený z vážnych dôvodov nesúhlasiť so zmenou alebo doplnení subdodávateľa
     3. Poskytovateľ zodpovedá za plnenie zmluvy o subdodávke subdodávateľom tak, ako keby plnenie realizované na základe zmluvy realizoval sám,
     4. Poskytovateľ zodpovedá za odbornú starostlivosť pri výbere subdodávateľa, ako aj za výsledok činností/plnenia vykonanej/vykonaného na základe zmluvy o subdodávke,
     5. Poskytovateľ je povinný každú zmluvu o subdodávke uzatvoriť v písomnej forme,
     6. Poskytovateľ zodpovedá za odbornú starostlivosť pri výbere subdodávateľa, ako aj výsledok vykonaného na základe zmluvy o subdodávke.
  4. Porušenie povinností Poskytovateľa uvedených v tomto článku Rámcovej zmluvy predstavuje podstatné porušenie tejto Rámcovej zmluvy.

**Čl. XIII**

**Záverečné ustanovenia**

* 1. Táto zmluva nadobúda platnosť momentom jej podpísania oboma zmluvnými stranami a účinnosť nadobúda dňom jej zverejnenia v Centrálnom registri zmlúv v súlade s ustanoveniami § 47a Občianskeho zákonníka.
  2. Túto zmluvu možno meniť alebo dopĺňať len po vzájomnej dohode zmluvných strán v písomnej forme.
  3. Zmluvné strany sa dohodli, že všetky právne vzťahy vyplývajúce z tejto zmluvy vrátane mimozmluvných záväzkov sa budú riadiť slovenskými hmotnými a procesnými právnymi predpismi a všetky spory plynúce z tejto zmluvy a/alebo na jej základe budú rozhodované výhradne vecne a miestne príslušnými slovenskými súdmi.
  4. V prípade sporu zmluvných strán majúceho pôvod v tejto zmluve má právomoc rozhodnúť takýto spor príslušný súd so sídlom v Slovenskej republike, a to podľa Slovenského hmotného a procesného práva.
  5. Ak akékoľvek z ustanovení tejto zmluvy je alebo sa stane neplatným, nezákonným alebo nevykonateľným, platnosť, zákonnosť alebo vykonateľnosť zostávajúcich ustanovení týmto nebude žiadnym spôsobom dotknutá alebo oslabená. Zmluvné strany sú povinné konať v dobrej viere za účelom dohodnúť si vzájomne uspokojivé podmienky, aby dosiahli čo najviac ako je to možné rovnaký komerčný účinok ako mali neplatné alebo nevykonateľné ustanovenia.
  6. Poskytovateľ prehlasuje, že sa oboznámil a berie na vedomie v celom rozsahu Protikorupčnú politiku objednávateľa, ktorá je plne v súlade s internými predpismi objednávateľa (ktoré sú v súlade s ISO 37001:2016) a je voľne dostupná na webovom sídle objednávateľa: <https://www.vodarne.eu/index.php?id=protikorupna-politika>.
  7. Táto zmluva je vyhotovená v 3 rovnopisoch, 2 pre objednávateľa a 1 pre poskytovateľa.
  8. Neoddeliteľnou súčasťou tejto zmluvy sú nasledovné prílohy:
* Príloha č. 1 - Opis predmetu zákazky (bude priložené pred podpisom zmluvy) vrátane časti B2
* Príloha č. 2 – Ponuka uchádzača – najmä zoznam zariadení a vyplnená príloha C1 súťažných podkladov (bude priložené pred podpisom zmluvy)
* Príloha č. 3 – Miesta plnenia (Príloha č. B3 Opisu predmetu zákazky bude priložené pred podpisom zmluvy)
  1. Zmluvné strany vyhlasujú, že si túto zmluvu prečítali, jej obsahu porozumeli, považujú ju za dostatočne jasnú, určitú a zrozumiteľnú, neuzatvárajú ju v tiesni a ani za nápadne nevýhodných podmienok, pričom na znak toho, že táto zmluva zodpovedá ich skutočnej a slobodnej vôli, ju podpisujú.

V \_\_\_\_\_\_\_\_\_\_\_\_\_\_\_, dňa \_\_\_\_\_\_\_\_\_\_\_\_\_\_\_\_\_2024

**Za objednávateľa: Za objednávateľa:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

[bude doplnené pred podpisom zmluvy] [bude doplnené pred podpisom zmluvy]

V \_\_\_\_\_\_\_\_\_\_\_\_\_\_\_, dňa \_\_\_\_\_\_\_\_\_\_\_\_\_\_\_\_\_2024

**Za poskytovateľa:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

[●]